title: 2011/549/UE: Decizia Parlamentului European din 10 mai 2011 privind descărcarea de gestiune pentru execuția bugetului general al Uniunii Europene aferent exercițiului financiar 2009, Secțiunea II – Consiliul

text:
               27.9.2011

               RO

               Jurnalul Oficial al Uniunii Europene

               L 250/23

         DECIZIA PARLAMENTULUI EUROPEAN
   din 10 mai 2011
   privind descărcarea de gestiune pentru execuția bugetului general al Uniunii Europene aferent exercițiului financiar 2009, Secțiunea II – Consiliul
   (2011/549/UE)
   PARLAMENTUL EUROPEAN,
   având în vedere bugetul general al Uniunii Europene aferent exercițiului financiar 2009 (1),
   având în vedere conturile anuale finale ale Uniunii Europene pentru exercițiul financiar 2009 [SEC(2010) 963 – C7-0213/2010] (2),
   având în vedere Raportul anual al Consiliului către autoritatea care acordă descărcarea de gestiune privind auditurile interne desfășurate în 2009,
   având în vedere Raportul anual al Curții de Conturi referitor la execuția bugetului privind exercițiul financiar 2009, însoțit de răspunsurile instituțiilor (3),
   având în vedere Declarația de asigurare privind fiabilitatea conturilor și legalitatea și regularitatea operațiunilor subiacente întocmită de Curtea de Conturi în temeiul articolului 287 din Tratatul privind funcționarea Uniunii Europene (4),
   având în vedere articolul 272 alineatul (10) și articolele 274, 275 și 276 din Tratatul CE, precum și articolul 314 alineatul (10) și articolele 317, 318 și 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,
   având în vedere Decizia nr. 190/2003 a Secretarului General al Consiliului/Înaltului Reprezentant pentru politica externă și de securitate comună privind rambursarea cheltuielilor de deplasare ale delegaților membrilor Consiliului (6),
   având în vedere Acordul interinstituțional dintre Parlamentul European, Consiliu și Comisie din 17 mai 2006 privind disciplina bugetară și buna gestiune financiară (7),
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0088/2011),

               1.

               amână decizia de a acorda secretarului general al Consiliului descărcarea de gestiune pentru execuția bugetului Consiliului aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO L 69, 13.3.2009.

      (2)  JO C 308, 12.11.2010, p. 1.

      (3)  JO C 303, 9.11.2010, p. 1.

      (4)  JO C 308, 12.11.2010, p. 129.

      (5)  JO L 248, 16.9.2002, p. 1.

      (6)  Decizie ce decurge din Regulamentul de procedură al Consiliului din 22 iulie 2002 (JO L 230, 28.8.2002, p. 7).

      (7)  JO C 139, 14.6.2006, p. 1.
    ---documentbreak---

               27.9.2011

               RO

               Jurnalul Oficial al Uniunii Europene

               L 250/25

         REZOLUȚIA PARLAMENTULUI EUROPEAN
   din 10 mai 2011
   conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2009, Secțiunea II – Consiliul
   PARLAMENTUL EUROPEAN,
   având în vedere bugetul general al Uniunii Europene aferent exercițiului financiar 2009 (1),
   având în vedere conturile anuale finale ale Uniunii Europene pentru exercițiul financiar 2009 [SEC(2010) 963 – C7-0213/2010] (2),
   având în vedere Raportul anual al Consiliului către autoritatea care acordă descărcarea de gestiune privind auditurile interne desfășurate în 2009,
   având în vedere Raportul anual al Curții de Conturi referitor la execuția bugetului privind exercițiul financiar 2009, însoțit de răspunsurile instituțiilor (3),
   având în vedere Declarația de asigurare privind fiabilitatea conturilor și legalitatea și regularitatea operațiunilor subiacente întocmită de Curtea de Conturi în temeiul articolului 287 din Tratatul privind funcționarea Uniunii Europene (4),
   având în vedere articolul 272 alineatul (10) și articolele 274, 275 și 276 din Tratatul CE, precum și articolul 314 alineatul (10) și articolele 317, 318 și 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,
   având în vedere Decizia nr. 190/2003 a Secretarului General al Consiliului/Înaltului Reprezentant pentru politica externă și de securitate comună privind rambursarea cheltuielilor de deplasare ale delegaților membrilor Consiliului (6),
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (7) (AII),
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0088/2011),

               A.

               întrucât „cetățenii au dreptul să știe cum le sunt cheltuite impozitele și cum este utilizată puterea încredințată organelor politice” (8);

               B.

               întrucât concluziile Consiliului European de la Köln din 3-4 iunie 1999 preconizau acordarea de capacități operaționale Consiliului în domeniul unei politici europene de securitate și apărare comune consolidate;

               C.

               întrucât Decizia 2004/197/PESC a Consiliului (9) a instituit un mecanism de gestionare a finanțării costurilor comune ale operațiunilor Uniunii Europene cu implicații militare sau de apărare, intitulat ATHENA, iar această decizie, împreună cu Decizia 2004/582/CE a reprezentanților guvernelor statelor membre reuniți în cadrul Consiliului din 28 aprilie 2004 privind privilegiile și imunitățile acordate ATHENA (10), acordă acestui mecanism privilegii și imunități și acordă puteri operaționale Consiliului;

               D.

               întrucât Decizia 2000/178/PESC a Consiliului din 28 februarie 2000 privind regimul aplicabil experților naționali în domeniul militar detașați pe lângă Secretariatul General al Consiliului pe perioada de interimat (11) și Decizia 2001/80/PESC a Consiliului din 22 ianuarie 2001 de instituire a Statului Major al Uniunii Europene (12) precizează că cheltuielile generate de detașare a experților militari se înscriu în bugetul Consiliului,

               1.

               constată că în 2009 Consiliul a dispus de credite de angajament în valoare totală de 642 000 000 EUR (2008: 743 000 000 EUR), cu o rată de utilizare de 92,33 %, aproximativ la fel ca în 2007 (93,31 %), mai mică decât rata medie a celorlalte instituții (97,69 %);

               2.

               consideră că, întrucât articolul 335 din Tratatul privind funcționarea Uniunii Europene recunoaște că instituțiile Uniunii își pot desfășura activitatea cu un anumit grad de autonomie administrativă, această autonomie presupune un grad corespunzător de responsabilitate și răspundere; întrucât Parlamentul este singurul organ ales prin vot direct, iar una dintre sarcinile sale este să acorde, la recomandarea Consiliului, descărcarea de gestiune pentru execuția bugetului general al Uniunii Europene, Parlamentul a decis să reflecte această autonomie în cadrul procedurii de descărcare de gestiune și să separe secțiunile bugetului general care sunt administrate în mod autonom de fiecare dintre celelalte instituții ale Uniunii și să acorde descărcarea de gestiune fiecăreia dintre aceste instituții;

               3.

               își exprimă regretul cu privire la dificultățile întâmpinate în cadrul procedurilor de descărcare de gestiune din 2007 și 2008 și își reafirmă poziția exprimată în Rezoluția sa din 16 iunie 2010 (13) referitoare la descărcarea de gestiune acordată Consiliului pentru exercițiul financiar 2008, în special apelul său către Consiliu privind instituirea, împreună cu Parlamentul, a unei proceduri anuale în cadrul procedurii de descărcare de gestiune în vederea furnizării tuturor informațiilor necesare cu privire la execuția bugetului Consiliului;

               4.

               reiterează faptul că cheltuielile Consiliului trebuie supuse unui control la fel ca cele ale altor instituții ale Uniunii și consideră că metoda cea mai potrivită ar fi cea prezentată în Rezoluția sa din 16 iunie 2010, în special necesitatea ca acest control să se bazeze „pe următoarele documente scrise depuse de toate instituțiile:

                           —

                           conturile exercițiului financiar încheiat, aferente operațiunilor bugetare;

                           —

                           un bilanț financiar care descrie activul și pasivul;

                           —

                           raportul anual de activitate referitor la gestiunea lor bugetară și financiară;

                           —

                           raportul anual al auditorului intern,

                     precum și pe o prezentare orală în cadrul reuniunii comisiei competente în fond pentru procedura de descărcare de gestiune”;

               5.

               regretă profund atât că Președinția Consiliului a refuzat invitațiile de a participa la reuniunile comisiei competente pentru procedura de descărcare de gestiune din cadrul Parlamentului, în cadrul cărora s-a planificat să se discute poziția Președinției Consiliului privind procedura propusă și posibilele modalități de cooperare în ceea ce privește descărcarea de gestiune, cât și că secretarul general al Consiliului a refuzat să participe la reuniunea comisiei competente pentru procedura de descărcare de gestiune din cadrul Parlamentului și la un schimb de opinii privind procedura de descărcare de gestiune a Consiliului;

               6.

               ia act de propunerea de memorandum de înțelegere dintre Parlament și Consiliu cu privire la cooperarea lor în timpul procedurii anuale de descărcare de gestiune, propunere anexată la scrisoarea secretarului general al Consiliului din 4 martie 2011, și ia act de disponibilitatea Consiliului de a trata procedura de descărcare de gestiune separat de procedura bugetară, dar reafirmă că trebuie să se păstreze o distincție între rolurile ce le revin Parlamentului și Consiliului în procedura de descărcare de gestiune, iar Consiliul, în niciun caz și pentru niciun motiv, nu trebuie să fie scutit de obligația sa de a fi pe deplin răspunzător în fața cetățenilor pentru fondurile care i-au fost încredințate; regretă profund că Președinția Consiliului și Secretariatul General al Consiliului au refuzat să participe la reuniunea comisiei competente pentru procedura de descărcare de gestiune din cadrul Parlamentului pentru a oferi informații și răspunsuri la întrebările referitoare la procedura de descărcare de gestiune a Consiliului pentru exercițiul financiar 2009 și că, de asemenea, au refuzat să ofere răspunsuri scrise la chestionarul prezentat de raportor;

               7.

               ia act cu satisfacție de bunele intenții ale Președinției ungare și de progresele înregistrate; propune ca, pentru a facilita schimbul de informații în cadrul procedurii de descărcare de gestiune, să urmeze aceeași strategie ca și celelalte instituții, strategie ale cărei elemente fundamentale ar trebui să fie:

                           —

                           organizarea unei reuniuni oficiale între reprezentanții Consiliului și comisia competentă pentru procedura de descărcare de gestiune din cadrul Parlamentului, la care să participe secretarul general al Consiliului și Președinția în exercițiu, biroul comisiei competente pentru procedura de descărcare de gestiune, raportorul și deputații care reprezintă grupurile politice (coordonatorii și/sau raportorii alternativi) pentru a furniza toate informațiile necesare privind execuția bugetului Consiliului;

                           —

                           obligația secretarului general al Consiliului de a răspunde la întrebările adresate Consiliului de comisia competentă pentru procedura de descărcare de gestiune din cadrul Parlamentului; precum și

                           —

                           stabilirea unui calendar pentru a optimiza și a stabiliza această soluție intermediară;

                     considerând, astfel, că nu este necesară încheierea unui acord interinstituțional cu Consiliul privind procedura de descărcare de gestiune a Consiliului;

               8.

               îndeamnă Curtea de Conturi să efectueze o evaluare aprofundată a sistemelor de supraveghere și control din cadrul Consiliului, similară evaluărilor pe care le-a efectuat la Curtea de Justiție, la Ombudsmanul European și la Autoritatea Europeană pentru Protecția Datelor în cursul pregătirii Raportului anual al Curții de Conturi pentru exercițiul financiar 2009;

      Motive pentru amânarea deciziei de descărcare de gestiune

               9.

               menționează că motivele amânării sunt următoarele:

                           (a)

                           Consiliul nu a acceptat nicio invitație de a se întâlni în mod oficial și formal cu comisia competentă pentru procedura de descărcare de gestiune din cadrul Parlamentului sau cu raportorul Parlamentului pentru a discuta chestiuni legate de execuția bugetului Consiliului aferent exercițiului financiar 2009;

                           (b)

                           Consiliul a refuzat să dea un răspuns scris prin care să furnizeze Parlamentului informațiile și documentele ce i-au fost solicitate în anexa la scrisoarea din 14 decembrie 2010 semnată de raportor;

                           (c)

                           Parlamentul nu a primit documente fundamentale din partea Consiliului, cum ar fi lista completă a transferurilor bugetare;

      Măsuri suplimentare ce trebuie luate de Consiliu

               10.

               solicită secretarului general al Consiliului să ofere comisiei competente pentru procedura de descărcare de gestiune din cadrul Parlamentului, până la 15 iunie 2011 cel târziu, răspunsuri scrise detaliate la următoarele întrebări:

                           (a)

                           În legătură cu dezbaterile anterioare privind descărcarea de gestiune a Consiliului avute în cadrul comisiei competente pentru procedura de descărcare de gestiune din cadrul Parlamentului, Consiliul nu a participat cu regularitate la aceste reuniuni; cu toate acestea, participarea Consiliului este considerată foarte importantă pentru a răspunde la întrebările membrilor comisiei referitoare la descărcarea de gestiune a Consiliului. Este Consiliul de acord să participe la viitoarele dezbateri ale comisiei competente pentru procedura de descărcare de gestiune din cadrul Parlamentului referitoare la descărcarea de gestiune a Consiliului?

                           (b)

                           De ce schimbă Consiliul în fiecare exercițiu prezentarea/formatul auditului intern? De ce este auditul intern atât de scurt, generic și neclar în fiecare exercițiu? Pentru procedura de descărcare de gestiune pentru exercițiul 2010 și după aceea, ar putea Consiliul să prezinte auditul intern într-o altă limbă/în alte limbi decât franceza?

                           (c)

                           A fost realizat un audit extern? În caz afirmativ, poate comisia competentă pentru procedura de descărcare de gestiune din cadrul Parlamentului să îl consulte? Dacă nu există un audit extern, de ce a ales Consiliul să nu solicite unul?

                           (d)

                           Până acum, activitatea Consiliului a implicat o cofinanțare cu Comisia, fenomen care s-a intensificat după intrarea în vigoare a Tratatului de la Lisabona. Ce sisteme de audit și de control au fost introduse pentru a asigura o transparență deplină? Dat fiind că Tratatul de la Lisabona a intensificat cofinanțarea cu Comisia, ce înțelege Consiliul prin „a răspunde solicitărilor corespunzătoare”?

                           (e)

                           În Raportul său anual pentru 2009, Curtea de Conturi a constatat că, în două dintre cele șase proceduri de achiziții publice supuse auditului, Consiliul nu a respectat normele Regulamentului financiar referitoare la publicarea rezultatelor procedurii. A efectuat Consiliul controale pe mai multe eșantioane de proceduri similare de achiziții publice? A fost optimizată procedura internă pentru a evita astfel de cazuri în viitor?

                           (f)

                           Personalul Reprezentanților Speciali ai Uniunii Europene (RSUE): vă rugăm să indicați structura personalului RSUE din cadrul Consiliului pentru 2009 (întregul personal, schema de personal și altele) – numărul de posturi, gradul. În ce mod și când vor fi repartizate posturile aferente personalului RSUE între Consiliu și Serviciul European de Acțiune Externă (SEAE)? Care a fost bugetul pentru deplasări alocat fiecărui RSUE în parte? Câți membri ai personalului RSUE au fost transferați la 1 ianuarie 2011 la SEAE? Câți membri ai personalului vor rămâne la Consiliu și de ce?

                           (g)

                           Consiliul scoate în evidență la punctul 2.2 al raportului de activitate financiară – 11327/10, FIN 278 chestiuni bugetare referitoare la efectele Tratatului de la Lisabona. A rezolvat Consiliul problemele legate de cheltuielile domnului Solana? Ce parte din cheltuieli aparține bugetului Consiliului și ce parte bugetului Comisiei?

                           (h)

                           La cât se ridică cheltuielile operaționale, administrative, cu personalul, cu imobilele etc. avute în vedere de Consiliu pentru 2009 pentru a crea funcția de Înalt Reprezentant/Vicepreședinte al Comisiei (ÎR/VP)?

                           (i)

                           ÎR/VP și-a preluat funcția la 1 decembrie 2009. Cum au fost repartizate costurile între Consiliu și Comisie (în ceea ce privește personalul, deplasările etc.)? Cum a pregătit Consiliul bugetul 2010 pentru ÎR/VP? Ce linii bugetare și ce sume au fost rezervate pentru activitatea acestuia?

                           (j)

                           Cum va influența spațiul de birouri eliberat în procesul de transfer al personalului către SEAE planurile Consiliului în materie de imobile? S-au adoptat măsuri privind utilizarea în viitor a acestui spațiu de birouri? Care este costul preconizat al mutării? Când au fost publicate procedurile de ofertare pentru mutare, dacă au existat asemenea proceduri?

                           (k)

                           La cât se ridică cheltuielile administrative și operaționale aferente sarcinilor legate de politica externă și de securitate comună/politica de securitate și apărare comună (PESC/PSAC), care au fost finanțate cel puțin parțial din bugetul Uniunii în 2009? Care a fost cuantumul total al cheltuielilor cu PESC în 2009? Ar putea Consiliul identifica cel puțin principalele misiuni și costul acestora în 2009?

                           (l)

                           La cât se ridică costul reuniunilor grupurilor de lucru ale Consiliului pentru PESC/PSAC de la Bruxelles și din alte locuri și unde au avut loc aceste reuniuni?

                           (m)

                           La cât se ridică cheltuielile administrative legate de desfășurarea operațiunilor militare aferente politicii europene de securitate și apărare (PESA)/PESC? Ce proporție din cuantumul total al cheltuielilor cu operațiunile militare a fost suportată din bugetul Uniunii?

                           (n)

                           La cât se ridică cheltuielile administrative suportate pentru funcționarea mecanismului „ATHENA”? De câte posturi a fost nevoie pentru acest mecanism? Vor fi unele dintre aceste posturi transferate SEAE? Cui îi vor fi subordonați titularii posturilor?

                           (o)

                           Rata de ocupare a posturilor din schema de personal a Consiliului este scăzută (91 % în 2009, 90 % în 2008). În consecință, are această rată constant scăzută repercusiuni asupra modului de funcționare al Secretariatului General al Consiliului (SGC)? Poate SGC să își îndeplinească toate funcțiile cu actuala rată de ocupare? Sunt ratele mai scăzute de ocupare specifice unor anumite servicii? Care sunt motivele acestei discrepanțe persistente?

                           (p)

                           Care este numărul total de posturi atribuite sarcinii de „coordonare a politicilor” și sprijin administrativ (astfel cum este definită în rapoartele anuale de evaluare a personalului întocmite de Comisie)? Care este procentajul său în raport cu numărul total de posturi?

                           (q)

                           Pentru a realiza obiectivele administrative în 2009, Consiliul a adăugat munca la distanță la procedurile sale de lucru. Cum dovedește Consiliul eficiența acestei proceduri de lucru? În plus, se solicită Consiliului să prezinte rapoarte cu privire la măsurile suplimentare adoptate în această privință, în special cele adoptate pentru a îmbunătăți calitatea gestiunii financiare, precum și cu privire la impactul acestora.

                           (r)

                           Consiliul și-a majorat numărul de posturi cu 15 (8 AD și 7 AST) pentru a acoperi necesitățile de personal ale unității irlandeze. Care este numărul de persoane care lucrează în celelalte unități lingvistice (personal per limbă)? Există deja personal angajat pentru și din țările candidate? Dacă răspunsul este afirmativ, câte posturi sunt vizate (separat pe țară și pe limbă)?

                           (s)

                           „Grupul de reflecție” a fost creat la 14 decembrie 2007, iar membrii grupului au fost numiți la 15 și 16 octombrie 2008. Care au fost motivele pentru care finanțarea necesară nu a putut fi avută în vedere și inclusă în bugetul 2009? Este un transfer în bugetul 2009 din rezerva pentru cheltuieli neprevăzute către o poziție bugetară care finanțează o structură concepută în 2007 complet neutru din punct de vedere bugetar? Consiliul a alocat 1 060 000 EUR „Grupului de reflecție”. Câte posturi pot fi repartizate acestui grup?

                           (t)

                           Cheltuielile aferente deplasărilor delegațiilor par a fi încă problematice (a se vedea nota Consiliului din 15 iunie 2010 SGS10 8254, punctul semialdin II, p. 4). De ce aceste cheltuieli apar în atâtea linii bugetare diferite?

                           (u)

                           De ce auditul intern consideră încă necesar să adauge „les frais de voyage des délégués et les frais d’interprétation” (cheltuielile de deplasare ale delegaților și cheltuielile de interpretare) după criticile aspre exprimate în ultimele două rezoluții ale Parlamentului referitoare la descărcarea de gestiune a Consiliului?

                           (v)

                           Consiliul a recurs din nou la fondurile necheltuite pentru serviciile de interpretare pentru a majora fondurile destinate cheltuielilor de deplasare ale delegațiilor. Ca urmare, angajamentele efective pentru 2009 aferente cheltuielilor de deplasare s-au ridicat la mult mai puțin decât bugetul inițial și la mai puțin de jumătate din suma disponibilă după transfer (36 100 000 EUR inițial și 48 100 000 EUR disponibile după transfer față de 22 700 000 EUR angajate). Care au fost motivele pentru acest transfer de 12 000 000 EUR (a se vedea raportul de activitate financiară – 11327/10, FIN 278 – punctul 3.3.2 punctul semialdin VI)? De ce transferul de la interpretare către cheltuielile de deplasare ale delegaților este estimat de Consiliu la 12 000 000 EUR la pagina 12 și la 10 558 362 EUR la pagina 13? Pe ce a fost cheltuit restul sumei transferate de la interpretare (suma totală transferată de la interpretare este 17 798 362 EUR)? în plus, se solicită Consiliului să furnizeze explicații cu privire la cuantumul ridicat al ordinelor de recuperare emise înainte de 2009 și reportate pentru 2009 (12 300 000 EUR), precum și cu privire la recuperările realizate din declarațiile referitoare la 2007 (6 300 000 EUR).

                           (w)

                           În 2009, la fel ca în 2008, Consiliul a realocat o parte considerabilă din bugetul său clădirilor, depășind dublul alocării inițiale pentru achiziționarea imobilului Residence Palace (au fost realocate 17 800 000 EUR în plus față de cele 15 000 000 EUR alocate în bugetul 2009). Care sunt motivele acestei realocări? Poate SGC să prezinte cifre concrete privind economiile realizate în urma acestei acțiuni? Care au fost costurile preconizate inițial ale imobilului Residence Palace? Consideră Consiliul că aceste costuri preconizate inițial vor fi respectate sau costurile ar putea să fi mai mari decât s-a estimat? Care sunt măsurile preconizate pentru a finanța imobilul?

                           (x)

                           Execuția bugetului Consiliului – credite reportate: ar putea Consiliul să prezinte suma estimată și obiectul facturilor neprimite până în iunie 2010 pentru exercițiul 2009 și, prin urmare, valoarea creditelor reportate?

                           (y)

                           Creditele reportate pentru 2010 din veniturile alocate acumulate în 2009 s-au ridicat la 31 800 000 EUR. Ele reprezintă circa 70 % din veniturile alocate pentru 2009. Care sunt motivele acestei proporții ridicate a reportărilor? Ce se va întâmpla/s-a întâmplat cu aceste venituri în 2010?

                           (z)

                           Ce înseamnă „provizionul tehnic în valoare de 25 000 000 EUR pentru lansarea Consiliului European 2010”? (a se vedea raportul de activitate financiară – 11327/10, FIN 278 – punctul 3.1 punctul semialdin IV).

                           (aa)

                           Care este nivelul de confidențialitate al bugetului Consiliului specificat de diferitele linii bugetare?

                           (ab)

                           Poate Consiliul evidenția măsurile specifice adoptate pentru a îmbunătăți calitatea gestiunii financiare a Consiliului, în special în ceea ce privește aspectele indicate la punctul 5 din Rezoluția Parlamentului din 25 noiembrie 2009 (14) care însoțește decizia sa privind descărcarea de gestiune a Consiliului pentru exercițiul financiar 2007?

      Documente care trebuie prezentate Parlamentului

               11.

               solicită secretarului general al Consiliului să furnizeze comisiei competente pentru procedura de descărcare de gestiune din cadrul Parlamentului, până la 15 iunie 2011 cel târziu, următoarele:

                           (a)

                           lista completă a transferurilor bugetare privind bugetul 2009 al Consiliului;

                           (b)

                           o declarație scrisă referitoare la cheltuielile de misiune ale Consiliului realizate de reprezentanții speciali ai Uniunii Europene;

                           (c)

                           declarația statelor membre pentru 2007 (a se vedea raportul de activitate financiară – 11327/10, FIN 278 – punctul 3.2.2 punctul semialdin II); precum și

                           (d)

                           raportul „Grupului de reflecție” pentru a înțelege de ce un astfel de raport costă 1 060 000 EUR (a se vedea raportul de activitate financiară – 11327/10, FIN 278 – punctul 2.2).

      (1)  JO L 69, 13.3.2009.

      (2)  JO C 308, 12.11.2010, p. 1.

      (3)  JO C 303, 9.11.2010, p. 1.

      (4)  JO C 308, 12.11.2010, p. 129.

      (5)  JO L 248, 16.9.2002, p. 1.

      (6)  Decizie ce decurge din Regulamentul de procedură al Consiliului din 22 iulie 2002 (JO L 230, 28.8.2002, p. 7).

      (7)  JO C 139, 14.6.2006, p. 1.

      (8)  Inițiativa europeană pentru transparență.

      (9)  JO L 63, 28.2.2004, p. 68.

      (10)  JO L 261, 6.8.2004, p. 125.

      (11)  JO L 57, 2.3.2000, p. 1.

      (12)  JO L 27, 30.1.2001, p. 7.

      (13)  JO L 252, 25.9.2010, p. 24.

      (14)  JO L 19, 23.1.2010, p. 9.


title: Decizia (EU) 2015/627 a Consiliului din 20 aprilie 2015 privind poziția care urmează să fie adoptată în numele Uniunii Europene cu ocazia celei de a șaptea reuniuni a Conferinței părților la Convenția de la Stockholm privind poluanții organici persistenți în privința propunerii de modificare a anexelor A, B și C

text:
               22.4.2015

               RO

               Jurnalul Oficial al Uniunii Europene

               L 103/8

         DECIZIA (EU) 2015/627 A CONSILIULUI
   din 20 aprilie 2015
   privind poziția care urmează să fie adoptată în numele Uniunii Europene cu ocazia celei de a șaptea reuniuni a Conferinței părților la Convenția de la Stockholm privind poluanții organici persistenți în privința propunerii de modificare a anexelor A, B și C
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 192 alineatul (1), coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Convenția de la Stockholm privind poluanții organici persistenți (denumită în continuare „convenția”) a fost aprobată, în numele Comunității Europene, la 14 octombrie 2004, prin Decizia 2006/507/CE a Consiliului (1).

               (2)

               Prin Regulamentul (CE) nr. 850/2004 al Parlamentului European și al Consiliului (2), Uniunea a pus în aplicare în dreptul Uniunii obligațiile ce îi revin în temeiul convenției.

               (3)

               Uniunea acordă o importanță deosebită necesității de a extinde treptat anexele A, B și/sau C la convenție pentru a include substanțe chimice noi, care îndeplinesc criteriile necesare pentru a fi definite drept poluanți organici persistenți, ținând seama de principiul precauției, în vederea îndeplinirii obiectivului convenției și a angajamentului de reducere la minimum a efectelor adverse ale substanțelor chimice până în 2020, asumat de guverne cu ocazia reuniunii mondiale la nivel înalt privind dezvoltarea durabilă, care a avut loc la Johannesburg în 2002.

               (4)

               În temeiul articolului 22 din convenție, Conferința părților poate adopta decizii de modificare a anexelor A, B și/sau C la convenție. Deciziile respective intră în vigoare la un an de la data comunicării de către depozitar a unei modificări, dar nu și pentru părțile la convenție (denumite în continuare „părțile”) care optează să nu aplice respectiva modificare.

               (5)

               Ca urmare a propunerii de includere a pentaclorfenolului (PCP) primită din partea Uniunii în 2011, Comitetul de examinare a poluanților organici persistenți (denumit în continuare „Comitetul de examinare a POP”) instituit în temeiul convenției și-a încheiat activitatea cu privire la PCP. Comitetul de examinare a POP a constatat că PCP întrunește criteriile prevăzute în convenție pentru a fi inclus în anexa A. Se preconizează că, la cea de a șaptea reuniune a sa, Conferința părților va lua o decizie cu privire la includerea PCP în anexa A la convenție.

               (6)

               Introducerea pe piață și utilizarea PCP sunt interzise în temeiul Regulamentului (CE) nr. 1907/2006 al Parlamentului European și al Consiliului (REACH) (3). Introducerea pe piață și utilizarea PCP ca produs de protecție a plantelor și ca produs biocid sunt interzise în temeiul Regulamentelor (CE) nr. 1107/2009 (4) și (UE) nr. 528/2012 (5) ale Parlamentului European și ale Consiliului. Întrucât PCP este o substanță care are capacitatea de a se propaga în mediu pe distanțe mari, eliminarea treptată la scară globală a utilizării acestei substanțe chimice ar fi mai benefică pentru cetățenii Uniunii decât simpla sa interzicere în Uniune.

               (7)

               Comitetul de examinare a POP recomandă includerea PCP în anexa A la convenție, cu o scutire specifică pentru producția și utilizarea PCP pentru stâlpii pentru utilități și consolele acestora. Uniunea nu are nevoie de această scutire specifică, însă ar trebui să o accepte în cadrul celei de a șaptea reuniuni a Conferinței părților, dacă acest lucru este necesar pentru a se asigura includerea PCP.

               (8)

               Ca urmare a propunerii de includere a naftalinelor policlorurate, primită din partea Uniunii în 2011, Comitetul de examinare a POP a constatat că naftalinele policlorurate (PCN) întrunesc criteriile prevăzute în convenție pentru a fi incluse în anexele A și C. Se preconizează că, la cea de a șaptea reuniune a sa, Conferința părților va lua o decizie cu privire la includerea PCN în anexele A și C la convenție.

               (9)

               În Uniune nu se produce PCN, dar este posibil ca această substanță să fie produsă neintenționat, mai ales prin ardere (în principal prin incinerarea deșeurilor). Aceste activități sunt reglementate de Directiva 2010/75/UE a Parlamentului European și a Consiliului (6) și impun aplicarea anumitor măsuri de gestionare a emisiilor.

               (10)

               Introducerea pe piață și utilizarea PCN sunt interzise în Uniune în temeiul Regulamentului (CE) nr. 850/2004. Întrucât PCN este o substanță care are capacitatea de a se propaga în mediu pe distanțe mari, eliminarea treptată la scară globală a utilizării respectivei substanțe chimice ar fi mai benefică pentru cetățenii Uniunii decât simpla sa interzicere în Uniune.

               (11)

               Ca urmare a propunerii de includere a hexaclorbutadienei (HCBD) primită din partea Uniunii în 2011, Comitetul de examinare a POP a constatat că HCBD întrunește criteriile prevăzute în convenție pentru a fi inclusă în anexele A și C. Se preconizează că, la cea de a șaptea reuniune a sa, Conferința părților va lua o decizie cu privire la includerea HCBD în anexele A și C la convenție.

               (12)

               Producția de HCBD a încetat în Uniune, dar este posibil ca HCBD să fie produsă neintenționat în timpul desfășurării unor activități industriale. Aceste activități sunt reglementate de Directiva 2010/75/UE și impun aplicarea anumitor măsuri de gestionare a emisiilor.

               (13)

               Introducerea pe piață și utilizarea HCBD sunt interzise în Uniune în temeiul Regulamentului (CE) nr. 850/2004. Întrucât HCBD este o substanță care are capacitatea de a se propaga în mediu pe distanțe mari, eliminarea treptată la scară globală a utilizării respectivei substanțe chimice ar fi mai benefică pentru cetățenii Uniunii decât simpla sa interzicere în Uniune.

               (14)

               Acidul sulfonic perfluorooctanic (PFOS) și derivații săi figurează deja în lista din anexa B la convenție, însoțiți de un număr de scutiri specifice. În urma unei reexaminări a acestor scutiri, Comitetul de examinare a POP încurajează părțile să nu mai utilizeze PFOS în covoare, piele și îmbrăcăminte, textile și tapițerii, materiale de acoperire și aditivi pentru materiale de acoperire și insecticide pentru combaterea furnicilor de foc roșii importate și a termitelor. De asemenea, Comitetul de examinare a POP încurajează părțile să limiteze utilizarea PFOS în acoperirea galvanică cu metale dure, autorizată în prezent ca „scutire specifică”, și să mențină utilizarea în acoperirea galvanică cu metale grele doar în cazul sistemelor în buclă închisă, această din urmă utilizare fiind autorizată ca „scop acceptabil” în temeiul convenției. În plus, Comitetul de examinare a POP încurajează părțile să nu mai utilizeze PFOS în momeala pentru insecte destinată combaterii furnicilor tăietoare de frunze aparținând speciilor Atta și Acromyrmex, utilizare care este autorizată în prezent ca „scop acceptabil” în sensul convenției.

               (15)

               Uniunea ar trebui să sprijine eliminarea „scutirilor specifice” și a „scopurilor acceptabile” pentru PFOS și derivații săi, în conformitate cu propunerea formulată de Comitetul de examinare a POP, inclusiv a scutirii pentru utilizarea acestora ca agenți tensioactivi în sistemele controlate de acoperire galvanică, care a fost pusă în aplicare în Uniune prin Regulamentul (CE) nr. 850/2004, cu data de expirare 26 august 2015,

         ADOPTĂ PREZENTA DECIZIE:
   Articolul 1
   (1)   Poziția care urmează să fie adoptată în numele Uniunii la cea de a șaptea reuniune a Conferinței părților la Convenția de la Stockholm este favorabilă în conformitate cu recomandările Comitetului de examinare a POP:

               —

               includerii pentaclorfenolului (PCP) (7) în anexa A la convenție. Dacă va fi necesar, Uniunea poate accepta o „scutire specifică” pentru producția și utilizarea PCP pentru stâlpii pentru utilități și consolele acestora;

               —

               includerii naftalinelor policlorurate (8) (PCN) în anexele A și C la convenție, fără scutiri;

               —

               includerii hexaclorbutadienei (HCBD) în anexele A și C la convenție, fără scutiri;

               —

               eliminării de la rubrica referitoare la acidul sulfonic perfluorooctanic și derivații săi (PFOS) din anexa B la convenție a următoarelor scutiri specifice și scopuri acceptabile: covoare; piele și îmbrăcăminte; textile și tapițerii; hârtie și ambalaje; materiale de acoperire și aditivi pentru materiale de acoperire; cauciuc și materiale plastice; insecticide pentru combaterea furnicilor de foc roșii importate și a termitelor, precum și momeală pentru insecte destinată combaterii furnicilor tăietoare de frunze aparținând speciilor Atta și Acromyrmex;

               —

               eliminării scutirilor specifice pentru PFOS pentru acoperirea galvanică cu metale (acoperirea galvanică cu metale dure și placarea decorativă a metalelor), cu excepția acoperirii galvanice cu metale dure doar în cazul sistemelor în buclă închisă, care figurează ca „scop acceptabil” în convenție.

         (2)   Din perspectiva evoluțiilor din cadrul celei de a șaptea reuniuni a Conferinței părților, se poate conveni asupra unei cizelări a acestei poziții în cursul coordonării la fața locului.
   Articolul 2
   Prezenta decizie intră în vigoare la data adoptării.

      Adoptată la Luxemburg, 20 aprilie 2015.

            Pentru Consiliu

            Președintele

         J. DŪKLAVS

      (1)  Decizia 2006/507/CE a Consiliului din 14 octombrie 2004 privind încheierea, în numele Comunității Europene, a Convenției de la Stockholm privind poluanții organici persistenți (JO L 209, 31.7.2006, p. 1).

      (2)  Regulamentul (CE) nr. 850/2004 al Parlamentului European și al Consiliului din 29 aprilie 2004 privind poluanții organici persistenți și de modificare a Directivei 79/117/CEE (JO L 158, 30.4.2004, p. 7).

      (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

      (4)  Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (JO L 309, 24.11.2009, p. 1).

      (5)  Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (JO L 167, 27.6.2012, p. 1).

      (6)  Directiva 2010/75/UE a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării) (JO L 334, 17.12.2010, p. 17).

      (7)  Pentaclorfenol, sărurile și esterii acestuia.

      (8)  Naftaline diclorurate, naftaline triclorurate, naftaline tetraclorurate, naftaline pentaclorurate, naftaline hexaclorurate, naftaline heptaclorurate și naftaline octoclorurate, fie în mod individual, fie ca părți componente ale naftalinelor clorurate.


title: Decizia Consiliului din 25 mai 2007 de numire și înlocuire a unor membri ai Consiliului de administrație al Centrului European pentru Dezvoltarea Formării Profesionale

text:
               31.5.2007

               RO

               Jurnalul Oficial al Uniunii Europene

               C 120/4

      DECIZIA CONSILIULUI

   din 25 mai 2007
   de numire și înlocuire a unor membri ai Consiliului de administrație al Centrului European pentru Dezvoltarea Formării Profesionale
   (2007/C 120/03)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Actul de aderare din 2005, în special articolul 51,
   având în vedere Regulamentul (CEE) nr. 337/75 al Consiliului din 10 februarie 1975 de înființare a Centrului European pentru Dezvoltarea Formării Profesionale (1), în special articolul 4,
   întrucât:

               (1)

               Prin decizia sa din 18 septembrie 2006 (2), Consiliul a numit membrii Consiliului de administrație ai Centrului European pentru Dezvoltarea Formării Profesionale pentru perioada 18 septembrie 2006-17 septembrie 2009.

               (2)

               Locurile membrilor din partea Bulgariei și a României trebuiau ocupate.

               (3)

               S-a eliberat un loc în cadrul Consiliului de administrație al centrului, din categoria reprezentanților guvernelor, prin demisia dlui Andrea MONTANINO.

               (4)

               S-a eliberat un loc în cadrul Consiliului de administrație al centrului, din categoria reprezentanților guvernelor, prin demisia dlui Krzysztof KAFEL.

               (5)

               S-a eliberat un loc în cadrul Consiliului de administrație al centrului, din categoria reprezentanților patronatelor, prin demisia dnei Marina PANKOVA.

               (6)

               S-a eliberat un loc în cadrul Consiliului de administrație al centrului, din categoria reprezentanților sindicatelor, prin demisia dlui Jean-Paul DELCROIX.

               (7)

               S-a eliberat un loc în cadrul Consiliului de administrație al centrului, din categoria reprezentanților sindicatelor, prin demisia dnei Beata JAKUBOVA.

               (8)

               S-a eliberat un loc în cadrul Consiliului de administrație al centrului, din categoria reprezentanților sindicatelor, prin demisia dlui Bogdan OLSZEWSKI.

               (9)

               Lista de nominalizări a fost înaintată de guvernele statelor membre cu privire la reprezentanții acestora și de către Comisie cu privire la reprezentanții sindicatelor și ai patronatului,

         DECIDE:
   Articol unic
   Se numesc următorii ca membri ai Consiliului de administrație ai Centrului European pentru Dezvoltarea Formării Profesionale pentru restul mandatului, care se încheie la 17 septembrie 2009:
   I.   REPREZENTANȚII GUVERNELOR
   Bulgaria
   Dna Valentina DEIKOVA
   Director
   Directoratul pentru politici în domeniul educației și formării profesionale
   Ministerul Educației și Științei
   Italia
   Dl Enrico Eugenio CECCOTTI
   Direttore dell'Osservatorio per le politiche attive del lavoro della Provincia di Roma
   România
   Dna Madlen ȘERBAN
   Director
   Director al Centrului Național pentru Dezvoltarea Educației și Formării Profesionale
   Polonia
   Dl Piotr BARTOSIAK
   Expert principal
   Departamentul de formare profesională și de formare continuă
   Ministerul Educației Naționale
   II.   REPREZENTANȚI AI PATRONATULUI
   Bulgaria
   Dna Galia BOZHANOVA
   Director, programe de educație și formare profesională
   Asociația Industrială din Bulgaria — Uniunea Antreprenorilor Privați din Bulgaria
   Letonia
   Dna Ilona KIUKUCĀNE
   Confederația letonă a patronatelor
   România
   Dl Ion HOHAN
   Prim-vicepreședinte
   UGIR-1903
   III.   REPREZENTANȚI AI SINDICATELOR
   Belgia
   Dl Jef MAES
   ABVV Federaal
   Bulgaria
   Dna Svetla TONEVA
   KNSB
   Letonia
   Dna Ilze TRAPENCIERE
   Confederația Sindicatelor Libere din Letonia
   LBAS
   România
   Dl Gheorghe SIMION
   CNSLR-FRĂȚIA
   Polonia
   Dl Zygmunt CYBULSKI
   OPZZ

      Adoptată la Bruxelles, 25 mai 2007.

            Pentru Consiliu

            Președintele

         A. SCHAVAN

      (1)  JO L 39, 13.2.1975, p. 1. Regulament, astfel cum a fost modificat ultima dată prin Regulamentul (CE) nr. 2051/2004 (JO L 355, 1.12.2004, p. 1).

      (2)  JO C 240, 5.10.2006, p. 1.


title: Decizia Comitetului executiv din 28 aprilie 1999 privind ofițerii de legătură [SCH/Com-ex (99) 7 Rev. 2]

text:
Anunţ juridic important

|

41999D0007

Official Journal L 239 , 22/09/2000 P. 0411 - 0416 Ediţie specială în limba cehă Chapter 19 Volume 02 P. 376  - 381 Ediţie specială în limba estonă Chapter 19 Volume 02 P. 376  - 381 Ediţie specială în limba maghiară Chapter 19 Volume 02 P. 376  - 381 Ediţie specială în limba lituaniană Chapter 19 Volume 02 P. 376  - 381 Ediţie specială în limba letonă Chapter 19 Volume 02 P. 376  - 381 Ediţie specială în limba malteză Chapter 19 Volume 02 P. 376  - 381 Ediţie specială în limba polonă Chapter 19 Volume 02 P. 376  - 381 Ediţie specială în limba slovacă Chapter 19 Volume 02 P. 376  - 381 Ediţie specială în limba slovenă Chapter 19 Volume 02 P. 376  - 381

		19990428Decizia Comitetului executivdin 28 aprilie 1999privind ofițerii de legătură[SCH/Com-ex (99) 7 Rev. 2]COMITETUL EXECUTIV,având în vedere articolul 132 din Convenția de punere în aplicare a Acordului Schengen,având în vedere articolul 7 și 47 din convenția menționată anterior,luând în considerare Declarația sa din 16 septembrie 1998 [doc. SCH/Com-ex (98) Decl. 2 Rev.],DECIDE:1. Prin prezenta se aprobă planul de detașare reciprocă a ofițerilor de legătură pentru acordarea de consultanță și asistență în îndeplinirea sarcinilor privind securizarea și controlul frontierelor externe [doc. SCH/I-Front (98) 170 Rev. 5].2. Se recomandă părților semnatare să detașeze fără întârziere ofițeri de legătură în locurile pe care le aleg dintre cele incluse în lista din Doc. SCH/I-Front (99) 9 Rev. 3 și, după caz, să încheie acordurile bilaterale care mai sunt necesare. Prezenta listă orientativă nu are caracter obligatoriu și este actualizată în conformitate cu evoluția situației.Luxemburg, 28 aprilie 1999.PreședinteleC. H. Schapper--------------------------------------------------19990428SCH/I-Front (98)170 Rev. 5DETAȘAREA RECIPROCĂ A OFIȚERILOR DE LEGĂTURĂ PENTRU ACORDAREA DE CONSULTANȚĂ ȘI ASISTENȚĂ ÎN ÎNDEPLINIREA SARCINILOR PRIVIND SECURIZAREA ȘI CONTROLUL FRONTIERELOR EXTERNELa reuniunea din 16 septembrie 1998, Comitetul executiv adoptă Declarația SCH/Com-ex (98) decl. 2 Rev. 2 prin care grupului central i se încredințează sarcina de a verifica dacă activitățile de consultanță și asistență întreprinse de către angajații uneia dintre părțile contractante cu ocazia efectuării controalelor la frontierele externe ale celeilalte părți contractante sunt de natură să amelioreze securitatea frontierelor.După discutarea în detaliu, în cadrul reuniunii din 28 septembrie 1998, a posibilităților de acordare de consultanță și asistență de către ofițerii de legătură detașați la frontierele externe, subgrupul a hotărât fără rezerve că acest lucru este posibil.Pentru a executa în întregime mandatul primit din partea Comitetului executiv, prin prezenta subgrupul supune spre aprobare următorul plan de detașare reciprocă a ofițerilor de legătură desemnați să acorde consultanță și asistență în îndeplinirea sarcinilor de securizare și control al frontierelor externe.I. GENERALITĂȚI:1.1. Cadrul juridicDetașarea ofițerilor de legătură și activitățile acestora sunt reglementate prin articolul 47 alineatele (1), (2) și (3) din Convenția Schengen, precum și prin articolul 7 a treia teză din Convenția Schengen.În baza acestor dispoziții, ofițerii de legătură pot fi detașați permanent sau temporar în scopul intensificării și accelerării cooperării dintre părțile contractante. Acest lucru se aplică în mod expres și la asistența reciprocă dintre autoritățile transfrontaliere din zona frontierelor externe.De asemenea, detașarea la nivel operațional se va întemeia întotdeauna pe acorduri bilaterale încheiate între statele partenere și, dacă este necesar, aceste acorduri pot fi completate cu măsuri specifice convenite între autoritățile administrative din domeniu. În acest sens, statele care fac schimb de ofițeri de legătură pot adopta măsuri bilaterale care fac derogare de la reglementările menționate în cele ce urmează. Cu toate acestea, încheierea de acorduri bilaterale nu împiedică în nici un fel consultările și notificările reciproce.1.2. Domenii de intervențieOfițerii de legătură pot fi detașați la unitățile poliției de frontieră care activează la frontierele maritime, terestre și aeroportuare, precum și la unitățile gărzii de coastă. Aceștia oferă consultanță și asistență angajaților permanenți ai unităților de intervenție din statelor Schengen, în activitatea de supraveghere și control la frontierele externe ale spațiului Schengen, atât la cererea acestora cât și prin înțelegere cu autoritatea gazdă și în conformitate cu instrucțiunile pe care le au. În cadrul acestei activități, ofițerii de legătură pot să constate și să strângă probe pentru a stabili prezumții în domeniul imigrării ilegale și criminalității transfrontaliere. Cu toate acestea, ofițerii de legătură nu trebuie să îndeplinească sarcini care țin de suveranitatea statelor. Ofițerii trebuie să fie detașați în principal la punctele de trecere a frontierei și pe liniile de frontieră care au o importanță deosebită din punctul de vedere al imigrării ilegale în spațiul Schengen.Activitățile ofițerilor de legătură nu trebuie să aducă atingere suveranității statului căruia îi acordă asistență; îndeplinirea sarcinilor ce le revin nu trebuie să aducă atingere legislației interne și normelor administrative ale statului respectiv.Sarcinile ofițerilor de legătură enumerate mai jos cu titlu de exemplu, sunt executate numai în contextul acordării de consultanță și asistență autorităților statului gazdă care au atribuții în domeniul poliției de frontieră.În oricare dintre cazuri, sarcinile se aduc la îndeplinire:- în conformitate cu legislația internă;- cu respectarea strictă a normelor specifice prevăzute de diversele acorduri bilaterale care, dacă este necesar, pot fi completate prin măsuri mai specifice;și- în înțelegere cu autoritățile statului gazdă și în conformitate cu instrucțiunile date de acestea.Aceste sarcini pot include:Schimbul de informații- strângerea periodică de informații și schimbul de informații cu privire la cazuri specifice;- stabilirea de legături între autoritățile competente, în special în temeiul articolelor 39 și 46 din Convenția Schengen;- informarea autorităților din statul gazdă pe probleme care se referă la intrarea și ieșirea de pe teritoriu în raport cu statul de origine al ofițerilor detașați.Acordarea de consultanță și asistență ofițerilor din statul gazdă- consultanță și asistență acordate ofițerilor statului gazdă pentru:- intervievarea călătorilor și- verificarea autenticității documentelor eliberate de statul de origine al ofițerilor detașați- consultanță și asistență acordate ofițerilor din statul gazdă în desfășurarea activităților de consemnare ale poliției de frontieră, cum ar fi:- întocmirea rapoartelor;- înregistrarea declarațiilor;- derularea interviurilor;- întocmirea statisticilor;- consultanță și asistență acordate ofițerilor din statul gazdă pentru:- evaluarea documentelor despre care ofițerii de legătură au cunoștință;- planificarea măsurilor de supraveghere a frontierei;- evaluarea intervențiilor poliției de frontieră;- consultanță și asistență acordate ofițerilor din statul gazdă pentru actualizarea raportului privind situația la frontieră;- însoțirea ofițerilor statului gazdă care efectuează operațiuni de patrulă la frontieră.De asemenea, la punctele de frontieră aeroportuare și maritime pot fi executate și următoarele sarcini:- acordarea de consultanță/furnizarea de informații autorităților în vederea luării măsurilor de repatriere de către statul de origine al ofițerilor detașați, ținându-se seama de acordurile de readmisie în vigoare;- acordarea de consultanță persoanelor de contact ale călătorilor sau transportatorilor din statul de origine al ofițerilor de legătură detașați.1.3. Profilul ofițerilor de legăturăOfițerii care urmează să fie detașați trebuie să corespundă atât profesional, cât și din punctul de vedere al caracteristicilor personale, unor eventuale misiuni pe termen-lung în afara țării. Experiența în domeniul transfrontalier este obligatorie. Dacă este posibil, ofițerii de legătură trebuie să cunoască aprofundat limba vorbită în țara gazdă și să stăpânească cel puțin limba de lucru utilizată în zona unde urmează să fie detașați.În principiu, se vor detașa cu prioritate ofițerii cu o înaltă calificare profesională.1.4. LogisticaStatul gazdă oferă sprijin logistic statului care detașează ofițeri de legătură, cu respectarea suveranității ambelor state și în conformitate cu acordurile bilaterale în domeniu.- în cazul în care situația locală permite acest lucru, autoritatea gazdă trebuie să le asigure ofițerilor de legătură un birou propriu sau cel puțin le dea posibilitatea de a împărți un birou cu alte persoane. Ofițerul de legătură trebuie să aibă acces la toate dotările logistice de care dispune autoritatea gazdă;- cazarea ofițerului de legătură se plătește de către statul care îl detașează. Statul gazdă trebuie să acorde sprijin în obținerea cazării;- autoritatea oficială a ofițerilor de legătură în statul gazdă (ambasada sau ministerul/autoritățile statului care efectuează detașarea) este stabilită în acordurile bilaterale;- asistență medicală:Statul care detașează ofițeri de legătură se asigură că aceștia beneficiază de asigurare medicală suficientă în statul gazdă în caz de îmbolnăvire. Dacă este necesar, se vor lua măsuri suplimentare.2. LOCAȚIILE DE DETAȘARESelectarea locațiilor recomandate statelor Schengen pentru detașarea ofițerilor de legătură este stabilită separat de către subgrupul pe probleme de frontieră. Această listă orientativă nu are caracter obligatoriu și va fi actualizată în funcție de evoluția situației.3. EVALUARE – CONTINUITATEDupă caz, statele Schengen vor face schimb de experiență în cadrul subgrupului pe probleme de frontieră cu privire la detașarea ofițerilor de legătură [1].[1] După integrarea statelor Schengen în Uniunea Europeană, activitatea sub-grupului pe probleme de frontieră va continua în cadrul structurii Consiliului cu competențe pe în chestiuni privind frontierele externe.--------------------------------------------------19990428SCH/I-Front (99)9 Rev. 3(Detașarea reciprocă a ofițerilor de legătură pentru a acorda consultanță și asistență în îndeplinirea sarcinilor legate de securizarea și controlul frontierelor externe)Lista orientativă a locațiilor recomandate actualmente statelor Schengen pentru detașarea ofițerilor de legăturăMai jos este redată lista cu locațiile pe care subgrupul pe probleme de frontieră le recomandă actualmente statelor Schengen pentru detașarea de ofițeri de legătură.Această listă orientativă nu are în nici un fel caracter obligatoriu și va fi actualizată de către subgrupul pe probleme de frontieră în conformitate cu evoluția situației [1].1. Belgia- Bruxelles (aeroportul Zaventem)2. Germania- aeroportul din Frankfurt pe Main- München (aeroportul Franz Joseph Strauss)- Frankfurt pe Oder (frontiera terestră cu Polonia)- Ludwigsdorf (frontiera terestră cu Polonia)- Zinnwald (frontiera terestră cu Republica Cehă)- Waidhaus (frontiera terestră cu Republica Cehă)- Hamburg (port)3. Franța- Marsilia (port)- Paris (aeroportul Charles de Gaulle)4. Grecia- Atena (aeroport)- Salonic (aeroport)- Kakabia (frontiera terestră cu Albania)- Kastanies (frontiera terestră cu Turcia)- Samos- Corfu5. Italia- Roma – Fiumicino (aeroport)- Brindisi (frontieră maritimă)- Trapani- Trieste (frontieră terestră cu Slovenia)- Milano (aeroportul Malpensa)6. Țările de Jos- Amsterdam (aeroportul Schiphol)7. Austria- Viena – Schwechat (aeroport)- autostrada Nickelsdorf (frontieră terestră cu Ungaria)- Spielfeld (frontieră terestră cu Slovenia)- Berg (frontieră terestră cu Slovacia)- Drasenhofen (frontieră terestră cu Republica Cehă)8. Spania- Algeciras (port)- Madrid (aeroportul Barajas)[1] După integrarea statelor Schengen în Uniunea Europeană, activitatea sub-grupului pe probleme de frontieră va continua în cadrul structurii Consiliului cu competențe pe în chestiuni privind frontierele externe.--------------------------------------------------


title: Decizia (UE) 2016/1567 a Parlamentului European din 28 aprilie 2016 privind descărcarea de gestiune pentru execuția bugetului Eurojust aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/355

         DECIZIA (UE) 2016/1567 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Eurojust aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale Eurojust pentru exercițiul financiar 2014,

               —

               având în vedere Raportul Curții de Conturi privind conturile anuale ale Eurojust pentru exercițiul financiar 2014, însoțit de răspunsul Eurojust (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a Eurojust în ceea ce privește execuția bugetară pentru exercițiul financiar 2014 (05584/2016 – C8-0070/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (4), în special articolul 36,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0099/2016),

               1.

               acordă directorului administrativ al Eurojust descărcarea de gestiune pentru execuția bugetului Eurojust aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului administrativ al Eurojust, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 315.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 63, 6.3.2002, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia (UE) 2016/1588 a Parlamentului European din 28 aprilie 2016 privind descărcarea de gestiune pentru execuția bugetului întreprinderii comune „Pile de combustie și hidrogen” aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/404

         DECIZIA (UE) 2016/1588 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului întreprinderii comune „Pile de combustie și hidrogen” aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale întreprinderii comune „Pile de combustie și hidrogen” pentru exercițiul financiar 2014,

               —

               având în vedere Raportul Curții de Conturi privind conturile anuale ale întreprinderii comune „Pile de combustie și hidrogen” pentru exercițiul financiar 2014, însoțit de răspunsul întreprinderii comune (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a întreprinderii comune în ceea ce privește execuția bugetară pentru exercițiul financiar 2014 (05587/2016 – C8-0057/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 (3) al Consiliului, în special articolul 209,

               —

               având în vedere Regulamentul (CE) nr. 521/2008 al Consiliului din 30 mai 2008 de înființare a întreprinderii comune Pile de combustie și hidrogen (4),

               —

               având în vedere Regulamentul (UE) nr. 559/2014 al Consiliului din 6 mai 2014 privind înființarea întreprinderii comune „Pile de combustie și hidrogen 2” (5), în special articolul 1 alineatul (2) și articolul 12,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

               —

               având în vedere Regulamentul delegat (UE) nr. 110/2014 al Comisiei din 30 septembrie 2013 privind regulamentul financiar-tip pentru organismele de parteneriat public-privat menționate la articolul 209 din Regulamentul (UE, Euratom) nr. 966/2012 al Parlamentului European și al Consiliului (7),

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar (A8-0083/2016),

               1.

               acordă directorului executiv al întreprinderii comune „Pile de combustie și hidrogen 2” descărcarea de gestiune pentru execuția bugetului întreprinderii comune aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al întreprinderii comune „Pile de combustie și hidrogen 2”, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 422, 17.12.2015, p. 51.

      (2)  JO C 422, 17.12.2015, p. 53.

      (3)  JO L 298, 26.10.2012, p. 1.

      (4)  JO L 153, 12.6.2008, p. 1.

      (5)  JO L 169, 7.6.2014, p. 108.

      (6)  JO L 357, 31.12.2002, p. 72.

      (7)  JO L 38, 7.2.2014, p. 2.


title: Decizia (UE) 2016/1579 a Parlamentului European din 28 aprilie 2016 privind descărcarea de gestiune pentru execuția bugetului Agenției GNSS European aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/383

         DECIZIA (UE) 2016/1579 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Agenției GNSS European aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale Agenției GNSS European pentru exercițiul financiar 2014,

               —

               având în vedere Raportul Curții de Conturi privind conturile anuale ale Agenției GNSS European pentru exercițiul financiar 2014, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a agenției în ceea ce privește execuția bugetară pentru exercițiul financiar 2014 (05584/2016 – C8-0080/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 (3) al Consiliului, în special articolul 208,

               —

               având în vedere Regulamentul (UE) nr. 912/2010 al Parlamentului European și al Consiliului din 22 septembrie 2010 de instituire a Agenției GNSS European, de abrogare a Regulamentului (CE) nr. 1321/2004 al Consiliului privind crearea unor structuri de gestionare a programelor europene de radionavigație prin satelit și de modificare a Regulamentului (CE) nr. 683/2008 al Parlamentului European și al Consiliului (4), în special articolul 14,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar (A8-0112/2016),

               1.

               acordă directorului executiv al Agenției GNSS European descărcarea de gestiune pentru execuția bugetului agenției aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției GNSS European, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 353.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 276, 20.10.2010, p. 11.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.